《孤山种桃》
宋代·释智圆

领童闲荷锄，埋核间群木。
他人顾我笑，岂察我心曲。
我欲千树桃，夭夭遍山峪。
山椒如锦烂，山墟若霞簇。
下照平湖水，上绕幽人屋。
清香满邻里，浓艳蔽林麓。
夺取武陵春，来悦游人目。
花开复花落，知荣必有辱。
荣辱苟能齐，人人心自足。
须知我种桃，可以化风俗。

作者简介：释智圆（976～1022）,字无外,自号中庸子,或称潜夫,俗家姓徐,钱塘（今浙江杭州）人，宋初天台宗山外派重要的诗文僧。他隐居西湖孤山多年而卒，后人因称其为“孤山法师”。释智圆虽为佛徒，但颇爱好儒学，喜为诗文，是唐中叶至宋初儒释道三家学说相互渗透的时代潮流下，致力于儒释相通的学 。